## Pravilnik o izmjenama i dopunama Pravilnika o načinu obavljanja poslova razminiranja

### NN 87/2002 (23.7.2002.), Pravilnik o izmjenama i dopunama Pravilnika o načinu obavljanja poslova razminiranja

# MINISTARSTVO UNUTARNJIH POSLOVA

1454

Na teme­lju članka 27. stavka 1. podstavka
1. i 6. Zakona o razminira­nju (»Narodne novine«, br. 19/96., 86/98. i 64/00.)
ministar unutar­njih poslova donosi

## PRAVILNIK

### O IZMJENAMA I DOPUNAMA PRAVILNIKA O NAČINU OBAVLJANJA POSLOVA RAZMINIRANJA

Članak 1.

U Pravilniku o načinu obav­lja­nja poslova
razminira­nja (»Narodne novine«, br. 79/00.) u članku 2. dodaju se novi
podstavci 3. i 4. koji glase:

»– izvidi minski sum­njivog područja i/ili
građevine su poslovi utvrđiva­nja postoja­nja MES-a i NUS-a na određenom
području i/ili građevini te utvrđiva­nje značajki područja i/ili građevine od
važnosti za poslove razminira­nja,

– sustavno minira­nje je postav­lja­nje
minskih po­lja odnosno minsko eksplozivnih zapreka prema opće prihvaćenim
pravilima minira­nja, sukladno vojno-taktičkoj namjeni«.

Članak 2.

Članak 7. mije­nja se i glasi:

»Hrvatski centar za razminira­nje mora
odobriti i ovjeriti izvedbeni plan razminira­nja te ­nje­gove izmjene i dopune.«

Članak 3.

Članak 8. briše se.

Članak 4.

Članak 9. mije­nja se i glasi:

»Hrvatski centar za razminira­nje dužan je
odobreni i ovjereni izvedbeni plan razminira­nja dostaviti Ministarstvu prije
otpoči­nja­nja poslova razminira­nja, a odobrene i ovjerene izmjene i dopune
izvedbenog plana razminira­nja istovremeno s dostavom ovlaštenoj pravnoj
osobi.«

Članak 5.

Iza članka 9. dodaje se novo poglav­lje i
članci 9a. do 9k. koji glase:

»3a. IZVID MINSKI SUMNJIVIH PODRUČJA I/ILI
GRAĐEVINE

Članak 9a.

Izvid minski sum­njivog područja i/ili
građevine je opći i tehnički.

Članak 9b.

Općim izvidom prikup­ljaju se i obrađuju
podaci o postoja­nju sustavnog minira­nja određenog područja i/ili građevine,
podaci o postoja­nju MES-a i NUS-a na određenom području i/ili građevini te
podaci o osnovnim tehničkim i socijalno-gospodarskim značajkama toga područja
i/ili građevine.

Podacima iz stavka 1. ovoga članka
smatraju se podaci koji se osobito odnose na:

– smještaj vojnih objekata, napuštenih ili
uništenih skladišta MES-a i NUS-a te crta obrane u Domovinskom ratu;

– zapisnike o dojavama ili pronalasku
MES-a i NUS-a;

– zapisnike o minira­nju ili razminira­nju
područja i/ili građevine;

– zapisnike o stradava­nju o MES-a i NUS-a
na određenom području i/ili građevini;

– položaj, re­ljef, tlo, ve­getaciju i
slične značajke područja;

– društvene, gospodarske i ostale značajke
područja i/ili građevine, koje utječu na određiva­nje prioriteta razminira­nja.

Opći izvid isk­ljučuje poslove razminira­nja.

Poslove opće­g izvida obav­lja Hrvatski
centar za razminira­nje.

Hrvatski centar za razminira­nje podatke
prikup­ljene općim izvidom unosi u centralnu bazu podataka i određuje značajke
minski sum­njivog područja i/ili građevine.

Ako se obav­ljenim općim izvidom ne utvrde
naznake posto­ja­nja sustavnog minira­nja određenog područja i/ili građevine,
Hrvat­ski centar za razminira­nje o tome sastav­lja pisanu potvrdu.

Članak 9c.

Ako se obav­ljenim općim izvidom utvrde
naznake postoja­nja sustavnog minira­nja određenog područja i/ili građevine, provodi
se tehnički izvid kojim se provjerava i utvrđuje točnost podataka prikup­ljenih
općim izvidom.

Tehničkim izvidom ne postiže se
razminiranost područja.

Ovlaštena
pravna osoba koja obav­lja tehnički izvid dužna je onesposobiti ili uništiti
pronađeni pojedinačni MES i NUS.

Tehnički
izvid obav­lja se pretraživa­njem cijelog minski sum­njivog područja i/ili
građevine.

Ako
se pretraživa­njem dijela minski sum­njivog područja i/ili građevine utvrdi
postoja­nje sustavnog minira­nja MES-om i NUS-om, tehnički izvid se prekida.

U
slučaju iz stavka 5. ovoga članka, onesposob­ljava­nje ili uništava­nje
pronađenog MES-a i NUS-a obavit će se samo ako je izravno ugrožena sigurnost ­ljudi
i imovine.

Odluku
o onesposob­ljava­nju ili uništava­nju MES-a i NUS-a iz stavka 6. ovoga članka
donosi odgovorna osoba pravne osobe koja obav­lja tehnički izvid (u da­lj­njem
tekstu: vodite­lj tehničkog izvida).

Članak
9d.

Tehnički
izvid ne smije se obav­ljati:

–
uzduž cestovnih prometnica, na uda­ljenosti 50 m s obje strane prometnice;

–
uzduž energetskih kablova i cjevovoda, na uda­ljenosti 15 m s obje strane osi
kabla ili cjevovoda;

–
na uda­ljenosti ma­njoj od 50 m od škola, bolnica, dječjih vrtića, že­ljezničkih
postaja, morskih i riječnih luka i pristaništa, obite­ljskih kuća i objekata u
kojima se okup­lja ili boravi veći broj osoba.

Ako
podaci prikup­ljeni općim izvidom ukazuju na moguć­nost postoja­nja MES-a i
NUS-a, područja iz stavka 1. ovoga članka moraju se razminirati.

Članak
9e.

Tehnički
izvid obav­lja se na teme­lju projekta tehničkog izvida i izvedbenog plana.

Hrvatski
centar za razminira­nje izrađuje projekt tehničkog izvida.

Projekt
tehničkog izvida sadrži:

–
zem­ljovid u mjerilu 1:25000 s ucrtanom granicom područja i sigurnim pristupnim
putovima,

–
zem­ljovid u mjerilu 1:5000 ili katastarski plan s ucrtanim granicama
područjima i sigurnim pristupnim putovima,

–
podatke prikup­ljene općim izvidom,

–
značajke minski sum­njivog područja i/ili građevine.

Zem­ljovidi
iz stavka 3. podstavka 1. i 2. ovoga članka sadrže i podatke prikup­ljene općim
izvidom.

Ovlaštena
pravna osoba koja obav­lja tehnički izvid izrađuje izvedbeni plan tehničkog
izvida.

Izvedbeni
plan tehničkog izvida sadrži:

–
opis načina obav­lja­nja tehničkog izvida,

–
popis osob­lja koje će obav­ljati tehnički izvid,

–
popis sredstava i opreme koja će se koristiti u obav­lja­nju tehničkog izvida,

–
shema tehničkog izvida s opisom, naznakom prilaznih putova i organizacijom obav­lja­nja
tehničkog izvida,

–
shema veze,

–
način obi­lježava­nja,

– mjere sigurnosti i zaštite na radu, s
ucrtanim pravcem kreta­nja sanitetskog vozila,

– rokove provedbe.

Članak 9f.

Hrvatski centar za razminira­nje poslove
tehničkog izvida povjerava ovlaštenoj pravnoj osobi, na teme­lju pisanog
ugovora, sukladno članku 5. Zakona o razminira­nju.

Članak 9g.

U obav­lja­nju tehničkog izvida ovlaštena
pravna osoba dužna je obav­ljati poslove privremenog i/ili trajnog obi­lježava­nja
minski sum­njivog, miniranog i pretraženog područja i/ili građevine te
pronađenog MES-a i NUS-a.

Članak 9h.

Tehnički izvid obav­lja se:

– ručnom detekcijom mina;

– strojevima za razminira­nje;

– pomoću pasa za detekciju mina, u
kombinaciji s jednom od metoda iz ovoga članka.

Članak 9i.

Ovlaštena pravna osoba dužna je tijekom
obav­lja­nja tehnič­kog izvida svakodnevno obav­ljati interni nadzor metodom
ručne detekcije mina na najma­nje 5% dnevno pretražene površine i o tome
sastaviti djelovodnik kontrolnog pretraživa­nja.

Ukoliko se tehnički izvid obav­lja isk­ljučivo
strojevima za razminira­nje koji tretiraju zem­ljište do dubine najma­nje 20
cm, interni nadzor iz stavka 1. ovoga članka obav­lja se na najma­nje 30%
pretražene površine.

Pirotehnički nadzornik određuje pretražene
površine iz stav­ka 2. ovoga članka na kojima je potrebno obaviti interni
nadzor.

Članak 9j.

Ako se tehničkim izvidom utvrdi postoja­nje
sustavnog minira­nja, o tome se izvješćuje pirotehnički nadzornik, a da­lj­nji
postupak se provodi prema odredbama Pravilnika o načinu obav­lja­nja poslova
razminira­nja, koje se odnose na razminira­nje.

Ako se tehničkim izvidom ne utvrdi postoja­nje
MES-a i NUS-a, Hrvatski centar za razminira­nje pretraženo područje proglašava
područjem bez vid­ljivog rizika, o čemu izdaje uvjere­nje.

Članak 9k.

Vodite­lj tehničkog izvida odgovoran je za
pravilno i stručno obav­lja­nje tehničkog izvida.

Prilikom obav­lja­nja tehničkog izvida
vodite­lj tehničkog izvida dužan je kod sebe imati:

– izvedbeni plan tehničkog izvida,

– dnevna skupna izvješća tehničkog izvida
od početka obav­lja­nja poslova.«

Članak 6.

Članak 43. mije­nja se i glasi:

»Potpuna očišćenost radilišta može se
postići:

– metodom ručne detekcije mina, ili

– kombinacijom uporabe strojeva za
razminira­nje koji tretiraju zem­ljište do dubine veće od 20 cm i pasa za
detekcije mina, ili

– kombinacijom uporabe strojeva za
razminira­nje koji tretiraju zem­ljište do dubine ma­nje od 20 cm i ručne
detekcije mina.«

Članak 7.

Članak 44. briše se.

Članak 8.

U članku 45. stavak 1. briše se.

Članak 9.

U članku 69. stavak 1. mije­nja se i
glasi:

»Pirotehnički nadzornik dužan je najma­nje
dva puta u sedam radnih dana obaviti stručni nadzor na radilištu.«

Članak 10.

U članku 82. stavku 1. dodaje se novi
podstavak 1. koji glasi:

»– ako tehnički izvid ne obav­lja sukladno
odredbama ovoga Pravilnika i pravilima struke (članak 9k.)«.

Dosadaš­nji podstavci 1., 2., 3. i 4.
postaju podstavci 2., 3., 4. i 5.

Članak 11.

U članku 86. stavku 1. podstavak 1. mije­nja
se i glasi:

»– ako stručni nadzor u tijeku obav­lja­nja
poslova razminira­nja na radilištu ne provodi najma­nje dva puta u sedam radnih
dana (članak 69. stavak 1)«.

Članak 12.

Ovaj Pravilnik stupa na snagu osmoga dana
od dana objave u »Narodnim novinama«.

Broj: 511-01-52-14330/1-02
Zagreb, 5. svib­nja 2002.

Ministar
**Šime Lučin,** v. r.

Pravilnik, NN 87/2002-1454